UKMERGĖS KRAŠTO

MINĖTINŲ DATŲ KALENDORIUS

2026 metai
Įvykiai, palietę ir Ukmergės krašto žmones

Prieš 195 metus, 1831 m., vykęs sukilimas prieš caro režimą yra svarbus ir Ukmergės rajono istorijoje.

Prieš 165 metus, 1861 m. kovo 3 d. Rusijos imperatorius Aleksandras II paskelbė manifestą ir nuostatus dėl baudžiavos panaikinimo. Iš baudžiavinės priklausomybės išlaisvinti didžiosios Lietuvos dalies valstiečiai (išskyrus Užnemunę ir Mažąją Lietuvą, kuriose baudžiava panaikinta anksčiau).

Prieš 85 metus, 1941 m. birželio 14 d. prasidėjo masinis Lietuvos piliečių trėmimas. 

Prieš 85 metus, 1941 m. birželio 22–28 d. vyko Lietuvių tautos sukilimas.

Prieš 75 metus, 1951 m. spalio 2–3 d. sovietų okupuotos Lietuvos teritorijoje vyko trėmimai kodiniu pavadinimu „Osen“ („Ruduo“). Jų metu į Krasnojarsko kraštą ištremta daugiau nei 16 tūkst. žmonių, tarp jų net apie 5 tūkst. vaikų.

Prieš 35 metus, 1991 m. sausio 13-osios įvykiai palietė ir Ukmergės rajono gyventojus.

Prieš 5 metus, 2021 m. rugsėjis. Šalyje įsitvirtina galimybių pasai, be jų į kai kurias įstaigas ir parduotuves gyventojai nebeįleidžiami.

Prieš 5 metus, 2021 m. vasara Lietuvoje siautusi stichija neaplenkė ir Ukmergės – lietus tvindė gatves, išlaužti medžiai, apgadinti pastatai.
Sausis

1 –    
sukanka 280 metų, kai Vaisgenių kaime, Pabaisko valsčiuje, Ukmergės apskrityje 1746 m. sausio 1 d. gimė Pranciškus Ksaveras Mykolas Bogušas (Bohušas, Bauža, lenk. Franciszek Ksawery Michał Bohusz), Lietuvos Didžiosios Kunigaikštystės visuomenės veikėjas, kultūros tyrėjas, rašęs kalbos klausimais, pedagogas, publicistas. Mirė 1820 m. balandžio 4 d. Varšuvoje.

2 – 
sukanka 70 metų, kai Šešuolėlių kaime, Širvintų rajone 1956 m. sausio 2 d. gimė Viktoras Žentelis, skulptorius. 1961 m. drauge su tėvais persikėlė gyventi į Ukmergės rajoną Veprius. Jo sukurtos dekoratyvinės ir paminklinės skulptūros stovi Vepriuose, Ukmergėje ir kituose Lietuvos mietuose ir miesteliuose. Keletas jo darbų yra ir užsienio šalių miestuose. Yra sukūręs keramikos skulptūrų bei keramikos darbų, išbandęs jėgas sieninėje tapyboje. Šiuo metu yra Veprių krašto muziejaus muziejininkas, domisi krašto istorija.
2 – 
sukanka 90 metų, kai Kaune 1936 m. sausio 2 d. gimė Juozas Rygertas, lietuvių teatro ir kino aktorius. 1944 metais su tėvais apsigyveno Ukmergėje. Mokėsi Ukmergės Jono Basanavičiaus berniukų gimnazijoje, vėliau Ukmergės pedagoginėje mokykloje. Mirė 2021 m. gruodžio 24 d. Vilniuje.
2 – 
sukanka 80 metų, kai Lyduokiuose, Ukmergės rajone 1946 m. sausio 2 d. gimė Algimantas Feliksas Žiogas, miškininkas ir entomologas, žemės ūkio mokslų daktaras, A. Stulginskio universiteto profesorius. Paskelbė virš 170 mokslinių straipsnių ir virš 50 mokslo populiarinamųjų straipsnių. Parašė keletą knygų: vadovėlių, mokomųjų knygų, žinyną.
5 – 
sukanka 105 metai, kai Padvarių kaime, Ukmergės rajone 1921 m. sausio 5 d. gimė Vaclovas Rackevičius, vargonininkas, pedagogas, choro dirigentas. Mirė 1973 m. gegužės 16 d. Kaune.

8 –
sukanka 85 metai, kai Algirdų kaime, Deltuvos seniūnijoje, Ukmergės rajone 1941 m. sausio 8 d. gimė Juozas Imbrasas, Lietuvos ir Vilniaus miesto politinis bei visuomenės veikėjas, 2008–2009 m. ir 2016–2020 m. Seimo narys. 2009–2014 m. Europos Parlamento narys.
13 –
sukanka 35 metai, kai 1991 m. sausio 13 d., gindamas Lietuvos Respublikos laisvę ir nepriklausomybę, žuvo Virginijus Druskis. Gimė 1969 m. vasario 1 d. Ukmergėje. Palaidotas Vilniaus Antakalnio kapinėse laisvės gynėjų panteone. 
15 –
sukanka 65 metai, kai Melnytėlės kaime, Deltuvos seniūnijoje, Ukmergės rajone 1961 m. sausio 15 d. gimė Algimantas Astrauskas, inžinierius-protezuotojas, ortopedijos tinklo „Pirmas žingsnis“, Ortopedijos amato muziejaus, įkūrėjas. Deltuvos krašto šviesuolis.

27 –
sukanka 30 metų, kai 1996 m. sausio 27 d., nužudytas Ukmergės Švč. Trejybės bažnyčios klebonas kunigas Vaclovas Ramanauskas. (Gimė 1925 m. gruodžio 26 d. Gožių kaime Pernavos valsčiuje Kėdainių apskrityje). Į Ukmergę atvyko 1991 metais, ir tapo pirmuoju, jau grąžintos tikintiesiems, Švč. Trejybės bažnyčios klebonu.
28 –
sukanka 95 metai, kai Karališkių kaime, Želvos seniūnijoje, Ukmergės rajone 1931 m. sausio 28 d. gimė Vanda Kinderytė-Budrienė, pedagogė, rašytoja, keliolikos knygų autorė. Mirė 2009 m. rugpjūčio 23 d. Vilniuje.
Vasaris
1 –  
sukanka 30 metų, kai 1996 m. vasario 1 d. mirė Antanas Dikčius, inžinierius mechanikas, ekonomistas, habilituotas socialinių mokslų daktaras. Gimė 1930 m. birželio 15 d. Kulniškių kaime, Gelvonų valsčiuje, Ukmergės apskrityje.
2 –   
sukanka 85 metai, kai Zapaškos kaime, Balninkų valsčiuje, Molėtų rajone 1941 m. vasario 2 d. gimė Julija Juodienė, pedagogė, kanklininkė, chorvedė, nuo 1995 m. Ukmergės kultūros centro mišraus choro „Tremtinys“ vadovė.

5 – 
sukanka 80 metų, kai Ukmergėje 1946 m. vasario 5 d. gimė Audronė Teofilė Pšibilskienė (Matulionytė), altininkė, pedagogė, Lietuvos muzikos ir teatro akademijos profesorė, daugelio lietuvių ir užsienio šalių kompozitorių kūrinių altui pirmoji atlikėja. 
5 –
sukanka 30 metų, kai 1996 m. vasario 5 d. mirė Rapolas Sriogis, fizikos mokytojas. Dirbo įvairiose Ukmergės rajono mokyklose. Palaidotas Ukmergės Dukstynos kapinėse. Gimė 1914 m. rugpjūčio 7 d. Vaisgėliškio kaime, Vaitkuškio valsčiuje, Ukmergės apskrityje. Išleistos knygos „Ukmergė – mano gyvenimas“ (2002), „Fizikos konspektai stojantiems į aukštąsias mokyklas“ (2014).

5 –
sukanka 50 metų, kai Čikagoje, JAV 1976 m. vasario 5 d. mirė Stasys Pilka, aktorius, režisierius. 1942 m. Ukmergėje suorganizavo saviveiklinį miesto teatrą ir jame pastatė kelis veikalus. Gimė 1898 m. gegužės 8 d. Sankt Peterburge, Rusijoje.

5 –
sukanka 20 metų, kai Vilniuje 2006 m. vasario 5 d. mirė Eduardas Kunavičius, Lietuvos aktorius, režisierius. 
sukanka 100 metų, kai Paželvių kaime, Želvos valsčiuje, Ukmergės apskrityje 1926 m. spalio 2 d. gimė E. Kunavičius (žr. prie spalio 2 d.).
6 –
sukanka 80 metų, kai Ukmergėje 1946 m. vasario 6 d. gimė Regina Koženiauskienė, kalbininkė, vertėja, habilituota humanitarinių mokslų daktarė, profesorė. Išleido kelias mokslines monografijas. Lietuvos ir tarptautiniuose leidiniuose paskelbė virš 150 mokslinių straipsnių ir publikacijų. Parašė edukacinių ir visuomenei skirtų knygų. Antologijų, chrestomatijų, vadovėlių ir kitų mokymo priemonių autorė. Lietuvos literatūros paveldo knygų lenkų, lotynų, vokiečių kalba vertėja.
7 –
sukanka 80 metų, kai Ukmergėje 1946 m. vasario 7 d. gimė Romas Stankevičius, stalo teniso treneris, nusipelnęs Lietuvos treneris (1990). Lietuvos sporto enciklopedijos stalo teniso biografinių ir kitų straipsnių bendraautorius (nuo 2007). Stalo teniso asociacijos Topsas vienas steigėjų (2007). Išugdęs ne vieną žymų, Lietuvą garsinusį, stalo tenisininką.
12 –
sukanka 130 metų, kai Bagužiškių kaime, Pabaisko valsčiuje, Ukmergės apskrityje 1896 m. vasario 12 d. gimė Stanislovas Gruodis, kunigas, teologijos mokslų daktaras (1932). Lietuvos Steigiamojo Seimo (1920–1922 metų) narys. Dirbo mokytoju Ukmergėje. Mirė 1990 m. lapkričio 1 d. Kaune. Palaidotas Petrašiūnų kapinėse.
14 –
sukanka 50 metų, kai 1976 m. vasario 14 d. Panevėžyje mirė Vladas Sudeika, istorikas, istorijos mokslų daktaras, docentas. Nuo 1966 m. – Kauno politechnikos instituto Panevėžio fakulteto dėstytojas. Paskelbė mokslinių straipsnių Panevėžio istorijos klausimais. Gimė 1923 m. spalio 21 d. Ukmergėje.
27 –
sukanka 65 metai, kai Ukmergėje 1961 m. vasario 27 d. gimė Nijolė Stunskaitė, pedagogė, dailininkė, poetė.
28 –
sukanka 20 metų, kai Šventojoje 2006 m. vasario 28 d. mirė Petras Puzaras, kunigas, monsinjoras, habilituotas humanitarinių mokslų daktaras. Gimė 1929 m. liepos 27 d. Jačionių kaime, Pabaisko valsčiuje, Ukmergės apskrityje.

Kovas

4 –
sukanka 90 metų, kai Jačionių kaime, Ukmergės rajone 1936 m. kovo 4 d. gimė Povilas Kazimieras Spurgevičius, menotyrininkas, Lietuvos bažnyčių architektūros ir dailės istorijos žinovas. Mirė 2013 m. gruodžio 3 d.
4 –
sukanka 90 metų, kai Ukmergėje 1936 m. kovo 4 d. gimė Kęstutis Arlauskas, pedagogas, rašytojas prozininkas, publicistas. Parašė 17 knygų. K. Arlauskas taip pat buvo Kazio Almeno suburtos, Skomanto slapyvardžiu pasirašančios ir istorines nuotykių apysakas – lietuvių herojinį epą – jaunimui kuriančios rašytojų grupės narys. Mirė 2009 m. rugsėjo 12 d. Palaidotas Kavarsko kapinėse.

6 –
sukanka 75 metai, kai Ukmergėje 1941 m. kovo 6 d. gimė Algimantas Maskoliūnas, inžinierius, Fizikos instituto techninis darbuotojas, Lietuvos fotomenininkų sąjungos narys, tarptautinės fotografijos meno federacijos (FIAP) menininkas. Siuntė darbus į šalies ir užsienio foto parodas, jose dalyvavo daugiau nei 40 kartų, pelnė apdovanojimų. Mirė 2022 m. gruodžio 9 d. Vilniuje.
17 –
sukanka 35 metai, kai 1991 m. kovo 17 d. mirė Povilas Dikčius, kompozitorius, pedagogas. Gimė 1933 m. balandžio 11 d. Kulniškių kaime, Gelvonų valsčiuje, Ukmergės apskrityje.
20 –
sukanka 85 metai, kai Bajorų kaime, Želvos valsčiuje, Ukmergės rajone 1941 m. kovo 20 d. gimė Monika Blauzdienė, poetė, tautodailininkė.
20 –
sukanka 90 metų, kai Žemaitkiemyje, Ukmergės rajone 1936 m. kovo 20 d. gimė Vilius Gibavičius, biofizikas, tremtinys, poliglotas. Jo valia 1200 fiz. vnt. asmeninė biblioteka 2012 m. perduota gimtojo Žemaitkiemio bibliotekai.  


Sukanka 15 metų, kai 2011 m. rugsėjo 4 d. mirė Vilius Gibavičius (žr. prie rugsėjo 4 d.).

21 –
sukanka 50 metų, kai 1976 m. kovo 21 d. Ukmergėje mirė Stasys Puodžiūnas, chorvedys, vargonininkas, pedagogas, kultūros organizatorius. Gimė 1884 m. spalio 11 d. Kaniūkų kaime, Utenos rajone. 1908–1911 m. vargoninkavo Ukmergėje. 1909 m. gruodžio 25 d. suruošė Ukmergėje pirmąjį lietuvišką vakarą. Nuo 1961 m. iki mirties gyveno Ukmergėje.
23 – 
sukanka 90 metų, kai Juknonių kaime, Lyduokių seniūnijoje, Ukmergės rajone 1936 m. kovo 23 d. gimė Albinas Šerelis, poetas, rašytojas, Lietuvos kaimo rašytojų sąjungos narys. Mirė 2018 m. vasario 13 d. Palaidotas Lyduokių kapinėse.
25 – 
sukanka 90 metų, kai Vederų kaime, Želvos seniūnijoje, Ukmergės rajone 1936 m. kovo 25 d. gimė Marija Danguolė Žemaitytė, gydytoja kardiologė, habilituota daktarė, profesorė. Paskelbė apie 350 mokslinių straipsnių, parašė knygą „Širdies ritmo autonominis reguliavimas, mechanizmai, įvertinimas, klinikinė reikšmė“ (1957), knygų „Širdies ritmo variabilumas ir kardiovaskulinė patologija“ (1999) ir „Kardiovaskulinė reabilitacija“ (2001) mokslinė redaktorė. Mirė 2022 m.
29 –
sukanka 60 metų, kai Ukmergėje 1966 m. kovo 29 d. gimė Darius Kučinskas, pedagogas, pianistas, muzikologas, humanitarinių mokslų daktaras. 

29 –  
sukanka 95 metai, kai Medžiočių kaime, Anykščių rajone 1931 m. kovo 29 d. gimė Mykolas Strioga, pedagogas, dailininkas, skulptorius, medžio drožėjas. Nuo 1958 m.       M. Strioga gyveno ir kūrė Ukmergėje. Mirė 2022 m. balandžio 14 d. Ukmergėje. Palaidotas Ukmergės Vaižganto gatvės kapinėse.
Balandis
5 –
sukanka 85 metai, kai Vepriuose, Ukmergės rajone 1941 m. balandžio 5 d. gimė Eugenijus Levickas, daktaras (fiziniai mokslai, chemija), Lietuvos irklavimo federacijos ir Lietuvos olimpiečių asociacijos prezidentas, olimpietis, Europos čempionato medalininkas ir daugkartinis Lietuvos čempionas. Mirė 2015 m. spalio 9 d. Vilniuje.
13 –
sukanka 120 metų, kai Atkočių kaime, Ukmergės rajone 1906 m. balandžio 13 d.  gimė Vladas Šileika, hidrotechnikos inžinierius, technologijų mokslų daktaras. Parašė knygos „Primirkusių plotų melioracija“ (1956), „Drenažas“ (1961), „Melioraciniai grioviai“ (1968), studija „Fasoniniai drenažo vamzdžiai“ (su kitais, 1976).


Sukanka 30 metų, kai 1996 m. birželio 12 d. mirė Vladas Šileika.
15 –
sukanka 95 metai, kai Ukmergėje 1931 m. balandžio 15 d. gimė Neringa Dičiuvienė, architektė, humanitarinių mokslų daktarė. Mirė 2020 m. lapkričio 13 d. Vilniuje. Palaidota Kauno Petrašiūnų kapinėse.
16 – 
sukanka 255 metai, kai Vaitkuškyje 1771 m. balandžio 16 d. gimė Juozapas Dominykas Kosakovskis, karinis veikėjas, pulkininkas. Dirbo Ukmergės teismo raštininku, buvo išrinktas jos kariniu ir civiliniu administratoriumi. 1831 m. sukilimo dalyvis ir vienas iš Ukmergės krašto sukilėlių vadovų. Mirė 1840 m. lapkričio 2 d. Varšuvoje.
16 –
sukanka 70 metų, kai 1956 m. balandžio 16 d. mirė Jonas Burneika, kunigas, buvęs Ukmergės rajono Lyduokių bažnyčios administratorius, vėliau – klebonas. 1999 m. Lyduokių bažnyčioje jo atminimui atidengtas bareljefas.



Sukanka 125 metų, kai Nakrušiškių kaime, Telšių rajone 1901 m. spalio 4 d. gimė Jonas Burneika (žr. prie  spalio 4 d.).

17 –
sukanka 85 metai, kai Ukmergėje 1941 m. balandžio 17 d. gimė Sigita Lipovienė-Narbutaitė, gydytoja, literatė, knygų autorė. Mirė 2017 m. palaidota Ukmergės miesto kapinėse.
24 –
sukanka 85 metai, kai Vidiškiuose, Ukmergės rajone 1941 m. balandžio 24 d. gimė Algimantas Sėjūnas, fizikas, valstybės ir politikos veikėjas, Lietuvos Respublikos Aukščiausiosios Tarybos akto dėl Lietuvos nepriklausomos valstybės atstatymo signataras.
25 –
sukanka 130 metų, kai Usoljėje, Irkutsko srityje, Rusijoje 1896 m. balandžio 25 d. gimė Stasys Keblas M. Ptou, prozininkas, dramaturgas. Mokėsi Ukmergėje. Keblo tėvai kilę iš Ukmergės krašto. Tėvo Simono Keblo gimtinė – Radiškių kaimas, motina Ona Bliudžiūtė kilusi iš Kopūstėlių kaimo. Mirė S. Keblas 1979 m. rugsėjo 9 d. Vilniuje.
29 –
sukanka 35 metai, kai Lyduokiuose, Ukmergės rajone 1991 m. balandžio 29 d. gimė Raminta Naujanytė (Bjelle), dainininkė, kompozitorė. LATGA Tarybos pirmininko pavaduotoja (2024–2028 metų kadencija).
Gegužė

1 – 
sukanka 100 metų, kai Ukmergėje 1926 m. gegužės 1 d. gimė Romualdas Baltrušis, chemikas organikas, habilituotas fizinių ir chemijos mokslų daktaras, profesorius. 
1 –
sukanka 75 metai, kai Buzų kaime, Vidiškių seniūnijoje, Ukmergės rajone 1951 m. gegužės 1 d. gimė Jonas Garliauskas, Panevėžio J. Miltinio dramos teatro aktorius. Mirė 2002 m. balandžio 13 d.

3 –
sukanka 120 metų, kai Vailiškių dvare, Žaliosios valsčiuje, Vilkaviškio apskrityje 1906 m. gegužės 3 d. gimė Juozas Kviesulaitis, pedagogas, dailininkas, daugelio po pasaulį pasklidusių dekoratyvinių lėkščių, medžio mozaikų autorius. Nuo 1937 m. gyveno ir dirbo Ukmergėje. Mirė 1987 m. Palaidotas Ukmergės Dukstynos kapinėse.

5 –
sukanka 105 metai, kai Padvarių kaime, Ukmergės rajone 1921 m. gegužės 5 d. gimė Vaclovas Rackevičius, pedagogas, vargonininkas, choro dirigentas. Mirė 1973 m. gegužės 16 d.

6 – 
sukanka 115 metų, kai Paželvių kaime, Ukmergės rajone 1911 m. gegužės 6 d. gimė Juras Arnas Šaltenis, žurnalistas, dramaturgas, vertėjas, teatrologas. Mirė 1959 m. birželio 5 d. Vilniuje.

7 – 
sukanka 85 metų, kai Sližių kaime, Ukmergės rajone 1936 m. gegužės 7 d. gimė Jadvyga Kuolienė-Sereikaitė, buvusi Lietuvos aklųjų bibliotekos direktorė, nusipelniusi kultūros darbuotoja. 

9 –
sukanka 95 metai, kai Kačėniškių kaime, Siesikų valsčiuje, Ukmergės apskrityje 1931 m. gegužės 9 d. gimė Jeronimas Grėska, ekonomistas, habilituotas socialinių ir ekonomikos mokslų daktaras. Mirė 2014 m. Vilniuje.
13 – 
sukanka 85 metai, kai Želvoje, Ukmergės rajone 1941 m. gegužės 13 d. gimė Romas Petras Šaulys, visuomenės veikėjas, tremtinys. Vepriuose gyvena nuo 1980 metų. Įkūrė visuomeninę organizaciją „SOS-Vepriuose“, už nuopelnus ir pasiaukojamą darbą Lietuvai pelnė ne vieną apdovanojimą.
18 – 
sukanka 50 metų, kai Ukmergėje 1976 m. gegužės 18 d. gimė Rolandas Vilkončius, televizijos laidų ir renginių vedėjas.

22 – 
sukanka 30 metų, kai Cape Code (JAV, netoli Bostono) 1996 m. gegužės 22 d. mirė Juozas Kapočius, spaustuvininkas, leidėjas. Gimė 1907 m. spalio 19 d. Antatilčių kaime, Ukmergės apskrityje.

25 –
sukanka 85 metai, kai Rokiškio rajone 1941 m. gegužės 25 d gimė Vilius Dručkus, literatas. Nuo 1984 m. gyveno Ukmergėje. Mirė 2015 m. sausio 9 d. Ukmergėje.
26 – 
sukanka 70 metų, kai Dapkūniškio kaime, Molėtų rajone 1956 m. gegužės 26 d. gimė Stasė Čirbienė-Kairytė, poetė, gyvenanti Ukmergės rajone Šventupėje.
27 – 
sukanka 75 metai, kai Pabaiske, Ukmergės rajone 1951 m. gegužės 27 d. gimė Vilius Kavaliauskas, žurnalistas, kolekcininkas.

28 – 
sukanka 65 metai, kai Ukmergėje 1961 m. gegužės 28 d. gimė Vida Vencienė, slidininkė, 1988 m. žiemos olimpinių žaidynių čempionė.

30 –
sukanka 80 metų, kai 1946 m. gegužės 30 d. mirė Juozapas Būčys, kunigas, daraktorius. Gimė 1874 m. vasario 2 d. Gerklinės kaime, Šešuolių valsčiuje, Ukmergės apskrityje.
Birželis

2 –
sukanka 55 metai, kai Ukmergėje 1971 m. birželio 2 d. gimė Asta Kupčinskaitė-Ryklienė, kalbininkė, pedagogė, humanitarinių mokslų daktarė, knygų ir keliasdešimties straipsnių įvairiais lingvistikos ir retorikos klausimais autorė ir sudarytoja, interneto kalbos tyrimo Lietuvoje pradininkė.
4 – 
sukanka 70 metų, kai Laukagalio kaime, Vidiškių seniūnijoje, Ukmergės rajone 1956 m. birželio 4 d. gimė Norbertas Uselis, biomedicinos mokslų daktaras, Vytauto Didžiojo universiteto Žemės ūkio akademijos, Augalų ir maisto mokslų katedros docentas.
17 – 
sukanka 95 metai, kai Šešuolių miestelyje, Ukmergės apskrityje 1931 m. birželio 17 d. gimė Jurgis Algimantas Bučius, inžinierius, poetas, administratorius. Bendradarbiavo žurnale „Statyba ir architektūra“. Išleido eilėraščių knygas „Metų žirgai“ (2006),  „Sidabro gatvė“ (2008). Mirė 2017 m. rugsėjo 9 d.
19 – 
sukanka 90 metų, kai Paparčių kaime, Raseinių rajone 1936 m. birželio 19 d. gimė Gintautas Vincentas Stankaitis, teisininkas, poetas, Lietuvos nepriklausomųjų rašytojų sąjungos narys. Nuo 1982 m. gyveno Ukmergėje. Išleido 15 poezijos knygų. Mirė 2019 m. spalio 31 d. Ukmergėje. Palaidotas Ukmergės Dukstynos kapinėse.
19 –
sukanka 65 metai, kai Kuršėnuose, Šiaulių rajone 1961 m. birželio 19 d. gimė Rimantė Adomavičiūtė, vytelių pynėja, Lietuvos tautodailininkų sąjungos narė nuo 1986 m. 2009 m. suteiktas meno kūrėjo statusas. Gyvena ir kuria Ukmergėje.
24 –
sukanka 115 metų, kai Krekenavos apylinkėje 1911 m. birželio 24 d. gimė Jonas Klimašauskas, literatas, tapytojas, liaudies meistras. Mirė 1980 m. spalio 17 d. Ukmergėje.

Liepa

1 – 
sukanka 135 metai, kai Radeckų vienkiemyje, Taujėnų valsčiuje, Ukmergės apskrityje 1891 m. liepos 1 d. gimė Vaclovas Griganavičius, Lietuvos karinis veikėjas, generalinio štabo pulkininkas, Vyties Kryžiaus ordininkas. Mirė 1940 m. rugsėjo 9 d. Svirnų I kaime. Palaidotas Anykščių rajono Kavarsko kapinėse. V. Griganavičiaus pavardė įrašyta Kavarsko ir Taujėnų valsčių Vyties Kryžiaus ordininkų memorialiniuose paminkluose, įrengtuose Kavarske (2020 m.) ir Taujėnuose (2020 m.).
11 – 
sukanka 70 metų, kai Ukmergėje 1956 m. liepos 11 d. gimė Rimantas Zinkevičius, skulptorius, medžio drožėjas, Lietuvos tautodailininkų sąjungos narys, Ukmergės rajono garbės pilietis (2017 m.).
12 – 
sukanka 70 metų, kai Šimaičių kaime, Žemaitkiemio seniūnijoje, Ukmergės rajone 1956 m. liepos 12 d. gimė Nijolė Pociūnienė, tekstilininkė, Lietuvos tautodailininkų sąjungos narė. 

12 –
sukanka 15 metų, kai Ukmergėje 2011 m. liepos 12 d. mirė Marija Kinertaitė-Laugalienė, Lietuvos partizanų ryšininkė, politinė kalinė ir tremtinė. Palaidota Dukstynos kapinėse. Gimė 1922 m. vasario 24 d. Činelių kaime, Želvos valsčiuje, Ukmergės apskrityje.
12 –
sukanka 55 metai, kai Čikagoje 1971 m. liepos 12 d. mirė Feliksas Kapočius, kunigas kanauninkas, Kauno Paminklinės Kristaus Prisikėlimo bažnyčios statytojas. 2006 m. lapkričio 4 d. perkelti į Kauno Kristaus Prisikėlimo bazilikos kolumbariumą. Gimė 1895 m. gegužės 31 d. Valtūnų kaime, Žemaitkiemio valsčiuje, Ukmergės apskrityje. 

12 –
sukanka 95 metai, kai Šaukuvos kaime, Ukmergės rajone 1931 m. liepos 12 d. gimė Janina Usonytė-Valiaugienė, mokytoja, poetė. Mirė 2021 m. rugpjūčio 26 d. 
16 –
sukanka 80 metų, kai Toliūnų kaime, Ukmergės rajone 1946 m. liepos 16 d. gimė Reinoldijus Šarkinas, finansininkas, ilgametis Lietuvos banko valdybos pirmininkas. 1995–1996 m. ėjo Lietuvos finansų ministro pareigas. 1996–2011 m. buvo Lietuvos banko valdybos pirmininku. 
17 –
sukanka 45 metai, kai 1981 m. liepos 17 d. mirė Karolis Reisonas, inžinierius-architektas, publicistas, mokslininkas, buvęs Ukmergės rajono Lyduokių dvaro savininkas. Gimė 1894 m. balandžio 26 d. Pėterupėje, Latvijoje. 

28 –
sukanka 50 metų, kai Australijoje 1976 m. liepos 28 d. mirė Petras Pilka-Pilkalnis, dainininkas, rašytojas, publicistas. Rašė pasakas, feljetonus, straipsnius Pilkalnio, Želvos, Pipo slapyvardžiais. 

sukanka 105 metai, kai Želvoje, Ukmergės apskrityje 1921 m. rugpjūčio 31 d. gimė Petras Pilka-Pilkalnis (žr. prie rugpjūčio 31 d.).
Rugpjūtis

5 – 
sukanka 85 metai, kai Juknonių kaime, Lyduokių seniūnijoje, Ukmergės rajone 1941 m. rugpjūčio 5 d. gimė Juozas Pieškus, veterinarijos gydytojas imunologas, habilituotas biomedicinos mokslų daktaras. Paskelbė daugiau kaip 130 mokslinių straipsnių. 2 išradimai. Parašė monografiją „Veterinarinė imunologija“ (1994), knygas (su kitais) „Vietinis imunitetas“ (1998), „Imunologijos praktikos darbai“ (1999), „Paukščių imunitetas“ (2000), vadovėlį „Veterinarinės imunologijos pagrindai“ (2001), knygą „Juknonys: istorija prisiminimuose“ (2008). Mirė 2018 m.
5 – 
sukanka 95 metai, kai Balelių kaime, Ukmergės rajone 1931 m. rugpjūčio 5 d. gimė Antanas Bujokas, žymus kanklininkas, kanklių meistras.

8 – 
sukanka 60 metų, kai Vepriuose, Ukmergės rajone 1966 m. rugpjūčio 8 d. gimė Rasa Jaskelevičienė, poetė, knygų iliustratorė.  Eilėraščiai ir esė publikuojami Deltuvos almanache Eskizai. Apipavidalino Ukmergės literatų almanachą „Ties Vilkmerge“, Gintauto Stankaičio poezijos knygą vaikams.
9 –
sukanka 60 metų, kai Pašventupyje, Anykščių rajone 1966 m. rugpjūčio 9 d. gimė Rolandas Janickas, inžinierius ryšininkas, politikas, visuomenininkas. Buvęs Ukmergės rajono savivaldybės meras 2015–2023 m. 
10 – 
sukanka 70 metų, kai Marijampolėje 1956 m. rugpjūčio 10 d. gimė Kęstutis Grinius, pedagogas, politinis veikėjas, Kovo 11-osios Akto signataras. 1988–1990 m. Ukmergės miesto Sąjūdžio tarybos pirmininkas. 1990–1992 m. Lietuvos Respublikos Aukščiausiosios Tarybos-Atkuriamojo Seimo deputatas. 
11 – 
sukanka 100 metų, kai Želvoje, Ukmergės apskrityje 1926 m. rugpjūčio 11 d. gimė Aaronas Klugas, anglų kristalografas, Nobelio premijos laureatas (1982 m.).  Mirė 2018 m. lapkričio 20 d. Kembridže (Didžioji Britanija).
11 –
sukanka 35 metai, kai 1991 m. rugpjūčio 11 d. Ukmergėje mirė Marija Kučinskienė, pedagogė, poetė. Gimė 1933 m. gegužės 14 d. Beržytės kaime, Kėdainių rajone. 
13 –
sukanka 60 metų, kai Kraštų kaime, Rokiškio rajone 1966 m. rugpjūčio 13 d. gimė Rasa Andrašiūnienė, medicinos darbuotoja, tautodailininkė, papuošalų kūrėja, tautodailininkų sąjungos narė nuo 2008 m. Gyvena Ukmergėje.
14 – 
sukanka 130 metų, kai Kunigiškių kaime, Žemaitkiemio parapijoje, Anykščių rajone 1896 m. rugpjūčio 14 d. gimė Stasys Ūsoris, kunigas kanauninkas, teologas filosofas, visuomenės veikėjas. Mirė 1955 m. kovo 20 d. Joniškyje. Ukmergės rajone Žemaitkiemio bažnyčios šventoriuje pastatytas paminklas S. Ūsorio atminimui.
14 – 
sukanka 145 metai, kai Jonuškų kaime, Deltuvos parapijoje, Ukmergės apskrityje 1881 m. rugpjūčio 14 d. gimė Justinas Aukštuolis, kunigas, Aukštadvario bažnyčios statytojas, draudžiamosios lietuvių spaudos platintojas. Mirė 1917 gruodžio 20 d. Palaidotas Aukštadvario bažnyčios šventoriuje.
16 –
sukanka 255 metai, kai Vaitkuškio kaime, Ukmergės rajone 1771 m. rugpjūčio 16 d., gimė Juozapas Dominykas Kosakovskis, Abiejų Tautų Respublikos politinis ir karinis veikėjas, pulkininkas iš Kosakovskių giminės. Dirbo Ukmergės teismo raštininku. Buvo išrinktas Ukmergės kariniu ir civiliniu administratoriumi. Mirė 1840 m.

19 – 
sukanka 200 metų, kai Zamūšės palivarke, Taujėnų valsčiuje, Ukmergės apskrityje 1826 m. rugpjūčio 19 d. (kitais duomenimis gimęs 1829 m.) gimė Boleslovas Dluskis (Jablonovskis), gydytojas, dailininkas, 1863 m. sukilimo Lietuvoje veikėjas. Mirė 1905 m. gegužės (kitais duomenimis balandžio) 10 d. Krokuvoje.
24 –
sukanka 90 metų, kai Siesikuose, Ukmergės rajone 1936 m. rugpjūčio 24 d. gimė Danutė Kuliavienė, literatė. Išleido eilėraščių knygas išleido eilėraščių knygas „Ilgesys“ (2005), „Paženklinta“ (2007), „Laiko upė“ (2009), „Per gyvenimą“ (2014). Gyveno ir dirbo Jonavoje. Mirė 2023 m. vasario 27 d. Palaidota Jonavos Šmatų kapinėse.
24 –
sukanka 95 metai, kai Vaigailių kaime, Lygumų valsčiuje, Šiaulių apskrityje 1931 m. rugpjūčio 24 d. gimė Vytautas Vaineikis, politinis kalinys, tremtinys. Sovietmečiu Ukmergės rajone Jogvilų kaime Vytauto ir Stanislavos Vaineikių sodyboje įrengtoje pogrindinėje spaustuvėje šilkografijos būdu buvo spausdinamas Lietuvos laisvės kovotojų sąjungos (LLKS) laikraštis „Varpas“, atsišaukimai bei kita pogrindžio literatūra.

sukanka 30 metų, kai 1996 m. spalio 30 d. mirė Vytautas Vaineikis. Palaidotas Jogvilų kapinaitėse (žr. prie spalio 30 d.).

25 –
sukanka 85 metai, kai Juknonių kaime, Žemaitkiemio valsčiuje, Ukmergės apskrityje 1941 m. rugpjūčio 25 d. gimė Juozas Pieškus, veterinarijos gydytojas, imunologas, habilituotas biomedicinos mokslų daktaras. Paskelbė daugiau kaip 130 mokslinių publikacijų. Mirė 2018 m. 
26 – 
sukanka 70 metų, kai Bagnapolio kaime, Taujėnų apylinkėje, Ukmergės rajone 1956 m. rugpjūčio 26 d. gimė Gražina Akelaitienė, lietuvių kalbininkė, humanitarių mokslų daktarė, docentė. Išleido knygas: „Morfologinės balsių kaitos žodžių daryboje“ (1996), „Lietuvių kalbos žodžių darybos pratybos“ (2002), mokomąją priemonę „Morfonologija: automatinė ir neautomatinė balsių kaita morfemose“ (2012), sudarė knygas: „Kazimieras Kuzavinis – kalbininkas ir pedagogas“ (su L. Kadžyte‑Kuzaviniene, 2009), „Taujėnų, Užugirio, Balelių, Laviškio, Paąžuolių, Šalnų, Radžiūnų, Mažeikių mokyklų istorija“ (su kitais, 2019). 
28 – 
sukanka 100 metų, kai Ukmergėje 1926 m. rugpjūčio 28 d. gimė Stefanija Čepulienė, istorikė, habilituota humanitarinių mokslų daktarė, profesorė.
31 – 
sukanka 105 metai, kai Želvoje, Ukmergės apskrityje 1921 m. rugpjūčio 31 d. gimė Petras Pilka-Pilkalnis, dainininkas, rašytojas, publicistas, išeivijos veikėjas. Rašė pasakas, feljetonus, straipsnius Pilkalnio, Želvos, Pipo slapyvardžiais. 
sukanka 50 metų, kai 1976 m. liepos 28 d. Australijoje mirė P. Pilka-Pilkalnis (žr. prie liepos 28 d.).

Rugsėjis

3 – 
sukanka 100 metų, kai Jakutiškiuose, Ukmergės apskrityje 1926 m. rugsėjo 3 d. gimė Monika Gavėnaitė, Lietuvos pasipriešinimo sovietiniam okupacijos rėžimui dalyvė. Eucharistinio Jėzaus seserų kongregacijos vienuolė. Mirė 2025 m. balandžio 1 d. Šiluvoje. Palaidota Kaune, Petrašiūnų kapinėse.
4 –
sukanka 15 metų, kai 2011 m. rugsėjo 4 d. mirė Vilius Gibavičius, biofizikas, tremtinys, poliglotas. Jo valia 1200 fiz. vnt. asmeninė biblioteka 2012 m. perduota gimtojo Žemaitkiemio bibliotekai.  
sukanka 90 metų, kai Žemaitkiemyje, Ukmergės rajone 1936 m. kovo 20 d. gimė Vilius Gibavičius (žr. prie kovo 20 d.). 
10 –
sukanka 90 metų, kai Ukmergėje 1936 m. rugsėjo 10 d. gimė Albinas Gricius, mikologas, biomedicinos mokslų daktaras, biologijos mokslų kandidatas. 
10 –
sukanka 15 metų, kai Vilniuje 2011 m. rugsėjo 10 d. mirė Jolanta Palidauskaitė, sociologė, politologė, viešojo administravimo specialistė, dr. (social. m., 1996). Gimė 1964 m. rugsėjo 29 d. Ukmergėje. 

17 –
sukanka 185 metai, kai Šaukuvos dvare, Ukmergės apskrityje 1841 m. rugsėjo 17 d. gimė Mečislovas Kontautas, Ukmergės miesto burmistras (1891-1895 m. ir 1903 m. – iki Pirmojo pasaulinio karo), miesto dūmos narys, Ukmergės apskrities garbės taikos teisėjas, 1863 m. sukilimo dalyvis. Mirė 1928 m. balandžio 6 d. Palaidotas Ukmergės rajono Vidiškių miestelio kapinėse.

20 – 
sukanka 70 metų, kai Ukmergėje 1956 m. rugsėjo 20 d. gimė Kęstutis Česnaitis, režisierius, dramaturgas, literatas, publicistas. 
25 – 
sukanka 85 metai, kai Juodausių kaime, Ukmergės rajone 1931 m. rugsėjo 25 d. gimė Ona Zinkevičiūtė-Kondratienė, geologė, habilituota fizinių mokslų daktarė. Mirė 2020 m. rugsėjo 15 d. Vilniuje. Palaidota Sudervės kapinėse.

27 – 
sukanka 115 metų, kai Vengravos kaime, Žemaitkiemio valsčiuje, Ukmergės apskrityje 1911 m. rugsėjo 27 d. gimė Pranas Alšėnas (Ališauskas), žurnalistas, prozininkas. Nuo 1947 m. gyveno Kanadoje. 

sukanka 40 metų, kai Toronte 1986 m. rugsėjo 29 d. mirė Pranas Alšėnas (Ališauskas).

30 –
sukanka 75 metai, kai Palomenės apylinkėje, Kaišiadorių rajone 1951 m. rugsėjo 30 d. gimė Vladislava Vančenkova, keramikė, tautodailininkė.

Spalis

1 –
sukanka 75 metai, kai 1951 m. spalio 1 d. mirė Jonas Raščius, kariškis, Lietuvos kariuomenės savanoris, mokytojas, tremtinys. 1924–1927 m. mokytojavo Ukmergės valdžios gimnazijoje, 1927–1930 m. – Ukmergės miesto ir apskrities viršininkas. Gimė 1894 m. sausio 7 d. Debeikiuose, Ukmergės rajone.

2 – 
sukanka 100 metų, kai Paželvių kaime, Želvos valsčiuje, Ukmergės apskrityje 1926 m. spalio 2 d. gimė Eduardas Kunavičius, aktorius, režisierius. 
sukanka 20 metų, kai 2006 m. vasario 5 d. Vilniuje mirė E. Kunavičius (žr. prie vasario 5 d.).

3 –
sukanka 130 metų, kai Piliakalnių kaime, Veprių valsčiuje, Ukmergės apskrityje 1896 m. spalio 3 d. gimė Viktoras Vaičiūnas, gydytojas psichiatras, neuropatologas, profesorius. Mirė 1945 m. rugsėjo 3 d. Kaune.
4 – 
sukanka 125 metai, kai Nakrušiškių kaime, Telšių rajone 1901 m. spalio 4 d. gimė Jonas Burneika, kunigas, buvęs Ukmergės rajono Lyduokių bažnyčios administratorius, vėliau – klebonas. 1999 m. Lyduokių bažnyčioje jo atminimui atidengtas bareljefas. 
sukanka 70 metų, kai 1956 m. balandžio 16 d. mirė Jonas Burneika (žr. prie balandžio 16 d.).

15 –
sukanka 160 metų, kai Vaitkuškyje, Ukmergės rajone 1866 m. spalio 15 d. gimė Vaclovas Michnevičius, architektas, projektuotojas, bažnyčių statytojas, Žemaičių plento ir karinės žinybos kelių inžinierius. Mirė 1947 m. sausio 14 d. Palaidotas Žeimių bažnyčios šventoriuje.
17 – 
sukanka 30 metų, kai 1996 m. spalio 17 d. Vilniuje mirė Leonas Kamarauskas, skulptorius. Parodose dalyvavo nuo 1951 m. Kūrė portretus, figūrines kompozicijas. Gyveno Vilniuje. Gimė 1924 m. sausio 17 d. Ukmergėje.
18 –
sukanka 115 metų, kai Naujokų kaime, Kavarsko valsčiuje, Ukmergės apskrityje 1911 m. spalio 18 d. gimė Povilas Šleikus, zootechnikas, gamtininkas, gamtos mokslų daktaras. Jis paskelbė daugiau kaip 40 mokslinių ir apie 300 populiarių straipsnių, nuolat bendradarbiavo rajonų žiniasklaidoje. Parengė ir išleido Lietuvos gamtos apsaugos draugijos leidinių – bukletų bei brošiūrų. Mirė 1995 m. birželio 12 d. Ukmergėje. Palaidotas Anykščių miesto kapinėse.
19 –
sukanka 25 metai, kai Čikagoje 2001 m. spalio 19 d. mirė Petras Vebra, pedagogas, skulptorius. 1936–1939 m. buvo Ukmergės amatų mokyklos direktorius (pastatė mokyklos pastatą), 1936–1939 m. – Ukmergės rajono jaunalietuvių vadas. Gimė 1908 m. gegužės 17 d. Radžionių, Kamajų valsčiuje, Rokiškio apskrityje.

20 –
sukanka 60 metų, kai Mosėdyje, Skuodo rajone 1966 m. spalio 20 d. gimė Adolfas Girdžiūna, pedagogas, Ukmergės Antano Smetonos gimnazijos direktorius.

23 –
sukanka 80 metų, kai Pamelnytėlės kaime, Jonavos rajone 1946 m. spalio 23 d. gimė Antanas Šimatonis, inžinierius, pedagogas, poetas. Gyvena Ukmergės rajone Vepriuose.
30 –
sukanka 30 metų, kai 1996 m. spalio 30 d. mirė Vytautas Vaineikis, politinis kalinys, tremtinys. Sovietmečiu Ukmergės rajone Jogvilų kaime Vytauto ir Stanislavos Vaineikių sodyboje įrengtoje pogrindinėje spaustuvėje šilkografijos būdu buvo spausdinamas Lietuvos laisvės kovotojų sąjungos (LLKS) laikraštis „Varpas“, atsišaukimai bei kita pogrindžio literatūra. Palaidotas Jogvilų kapinėse.

sukanka 95 metai, kai Vaigailių kaime, Lygumų valsčiuje, Šiaulių apskrityje 1931 m. rugpjūčio 24 d. gimė Vytautas Vaineikis (žr. prie rugpjūčio 24 d.).
31 – 
sukanka 95 metai, kai Jogvilų kaime Pabaisko valsčiuje Ukmergės rajone 1931 m. spalio 31 d. gimė Alfonsas Valušis, geologas. Svarbiausia veikla – struktūrinio ir giliojo gręžimo darbų organizavimas, vykdant naftos paiešką Lietuvoje. Mirė 2022 m. sausio 31 d. 
Lapkritis

12 –
sukanka 35 metai, kai 1991 m. lapkričio 12 d. mirė Povilas Gaučys, lietuvių diplomatas, vertėjas, žurnalistas, visuomenės veikėjas. Palaidotas Petrašiūnų kapinėse.


sukanka 125 metai, kai Vyžuonų kaime, Utenos apskrityje 1901 m. gruodžio 1 d. gimė Povilas Gaučys. Nuo 1905 m. iki 1915 m. gyveno ir mokėsi Vepriuose, Ukmergės apskrityje. Deltuvoje baigė dviklasę vidurinę mokyklą (žr. prie gruodžio 1 d.).
13 – 
sukanka 220 metų, kai Vilniuje 1806 m. lapkričio 13 d. gimė Emilija Platerytė (lenk. Plater-Broel), Pliaterytė, grafaitė, kilusi iš garsios Pliaterių giminės, 1831 m. sukilimo dalyvė, kovojusi Ukmergės Konstantino Parčevskio sukilėlių dalinyje. 

sukanka 195 metai, kai 1831 m. gruodžio 23 d. Justinave mirė E. Platerytė (žr. prie gruodžio 23 d.).

14 – 
sukanka 115 metų, kai Taujėnuose, Ukmergės apskrityje 1911 m. lapkričio 14 d. gimė Edvardas Kaštaunas, aktorius. Mirties data nežinoma.
22 –
sukanka 80 metų, kai Kėdainiuose 1946 m. lapkričio 22 d. gimė Donatas Švitra, matematikas, habilituotas gamtos mokslų daktaras, profesorius. 1952–1963 m. mokėsi Ukmergėje. Paskelbė daugiau kaip 150 mokslinių straipsnių. 7 vadovėlių autorius, parašė monografijas: „Autosvyravimai sistemose su vėlavimu“ (su Jurijumi Kolesovu, 1977, rusų kalba), „Fiziologinių sistemų dinamika“ (1989, rusų kalba). Mirė 2019 m. kovo 17 d. Klaipėdoje.
23 –
sukanka 100 metų, kai Kazliškių kaime, Želvos seniūnijoje, Ukmergės rajone 1926 m. lapkričio 23 d. gimė Lionginas Šepetys, menotyrininkas, habil. daktaras, Lietuvos mokslų akademijos narys emeritas, Lietuvos Kovo 11-osios akto signataras. Mirė 2017 m. gruodžio 8 d. Vilniuje.

Gruodis

1 – 
sukanka 125 metai, kai Vyžuonų kaime, Utenos apskrityje 1901 m. gruodžio 1 d. gimė Povilas Gaučys, lietuvių diplomatas, vertėjas, žurnalistas, visuomenės veikėjas. Nuo 1905 m. iki 1915 m. gyveno ir mokėsi Vepriuose, Ukmergės apskr. Deltuvoje baigė dviklasę vidurinę mokyklą.


sukanka 35 metai, kai 1991 m. lapkričio 12 d. mirė Povilas Gaučys. Palaidotas Petrašiūnų kapinėse (žr. prie lapkričio 12 d.).
3 –
sukanka 95 metai, kai Buzų kaime, Deltuvos valsčiuje, Ukmergės apskrityje 1931 m. gruodžio 3 d. gimė Algirdas Vrubliauskas, Lietuvos teatro ir kino aktorius. Mirė 2010 m. vasario 12 d. Kaune.

9 –
sukanka 40 metų, kai Ukmergėje 1986 m. gruodžio 9 d. mirė Kazimieras Mikalauskas, nusipelnęs gydytojas. Palaidotas Ukmergės Dukstynos kapinėse. 1990 m. Ukmergės ligoninės iniciatyva parke prie ligoninės atidengtas paminklinis akmuo gydytojui Kazimierui Mikalauskui (skulptorius Vilimas Ketvirtis). Gimė 1907 m. sausio 30 d. Šenberge (dabar Skaistkalnė), Latvija.

10 –
sukanka 90 metų, kai Šaukuvos kaime, Ukmergės rajone 1936 m. gruodžio 10 d. gimė Vincas Kuzmickas, literatūros tyrinėtojas. Mirė 1982 m. spalio 19 d. Palaidotas  Ukmergės Pašilės kapinėse.

15 – 
sukanka 100 metų, kai Martyniškio kaime, Veprių valsčiuje, Ukmergės apskrityje 1926 m. gruodžio 15 d. gimė Juozas Gudavičius, šokėjas, baletmeisteris, pedagogas. Mirė 2008 m. rugpjūčio 1 d. Klaipėdoje.

16 – 
sukanka 105 metai, kai Žemaitkiemio dvare, Ukmergės apskrityje 1921 m. gruodžio 16 d. gimė Jonas Putna, architektas. Mirė 2008 m.
19 –
sukanka 95 metai, kai Jakutiškių kaime, Ukmergės rajone 1931 m. gruodžio 19 d. gimė Stefa Macijauskienė, pedagogė, literatė, miniatiūrų knygų autorė. Mirė 2007 m. gegužės 3 d.

20 –
sukanka 75 metai, kai Taujėnėlių kaime, Ukmergės rajone 1951 m. gruodžio 20 d. gimė Vytautas Budnikas, žurnalistas, politikas, Lietuvos visuotinių žmogaus teisių gynimo deklaracijos signataras, Lietuvos žmogaus teisių asociacijos steigėjas ir pirmininkas.

23 –
sukanka 195 metai, kai 1831 m. gruodžio 23 d. Justinave mirė Emilija Platerytė (lenk. Plater-Broel), Pliaterytė, grafaitė, kilusi iš garsios Pliaterių giminės, 1831 m. sukilimo dalyvė, kovojusi Ukmergės Konstantino Parčevskio sukilėlių dalinyje. 


sukanka 220 metų, kai Vilniuje 1806 m. lapkričio 13 d. gimė Emilija Platerytė (lenk. Plater-Broel), Pliaterytė (žr. prie lapkričio 13 d.).
Kitos Ukmergės rajono istorijos ir kultūros datos

Prieš 590 metų, 1436 m. Pabaiske pastatyta pirmoji medinė bažnyčia, kaip Žygimanto Kęstutaičio padėka Dievui už pergalę Pabaisko mūšyje. Prieš 190 metų, 1836 m., pastatyta dabartinė akmenų mūro Pabaisko Švč. Trejybės parapijos bažnyčia. Prieš 180 metų, 1846 m. bažnyčios šventoriuje pastatyta mūrinė varpinė.

Prieš 585 metai, 1441 m., istoriniuose šaltinuose paminėta pirmoji Siesikų bažnyčia.

Prieš 460 metų, 1566 m., po administracinių reformų Ukmergė tapo apskrities centru (pavietu), jos apskričiai priklausė didelė Rytų Aukštaitijos dalis. 1950 m. birželio 20 d. Ukmergės apskritis panaikinama ir jos teritorija padalijama į Ukmergės, Širvintų ir Kavarsko rajonus.

Prieš 245 metus, 1781 m., Taujėnuose pradėjo veikti mokykla. 1922–1937 m. – Taujėnų pradinė mokykla. 1947 m. – progimnazija. 1949 m. veikė septynmetė mokykla, 1953 m. perorganizuota į vidurinę mokyklą, nuo 2014 m. liepos 17 d. Ukmergės rajono Taujėnų vidurinės mokyklos pavadinimas pakeistas į naują pavadinimą – Ukmergės r. Taujėnų gimnazija. Nuo 2024 m. rugsėjo 2 d. Ukmergės r. Taujėnų pagrindinė mokykla, Ukmergės A. Smetonos gimnazijos Taujėnų skyrius.
Prieš 200 metų, 1826 m. rašytiniuose šaltiniuose paminėta Ukmergės ligoninė. Tuo metu ligoninėje buvo 16 lovų. 1860–1861 metais Ukmergėje veikė 4 ligoninės (miesto, karo, kalėjimo, žydų), kuriose buvo 145 lovos.

Prieš 185 metus, 1841 m. Ukmergėje savo veiklą pradėjo ugniagesių gelbėtojų komanda. Prieš 30 metų – 1996 m. įsteigta Ukmergės Priešgaisrinė gelbėjimo tarnyba.

Prieš 180 metų, 1846 m., Vepriuose įsteigtos Kryžiaus kelio stotys, kai pirmą kartą apeiti Kristaus kančios keliai – Kalvarijos. 
Prieš 180 metų, apie 1846 m., pastatyta Skuolių Šv. Antano Paduviečio koplyčia (Skuolių koplytėlė), kaip Labeikių dvarininkų Kirsnevskių maldos ir giminės kapavietės statinys. 1960 m. koplyčia buvo uždaryta ir nuniokota. 1989 m. restauruota, vėl naujai pašventinta, sutvarkyta aplinka, kapinės.
Prieš 145 metus, 1881 m., Ukmergėje įkurta pirmoji spaustuvė. Įkūrėjas – pirklys Šaja Sendakas. Š. Sendako įmonė veikė iki Pirmojo pasaulinio karo.
Prieš 125 metus, 1901 m., Vidiškiuose įsteigta pradinė mokykla, kuri 1949 m. reorganizuota į septynmetę, 1955 m. – tapo vidurine, o 2001 m. reorganizuota į Vidiškių pagrindinę mokyklą.
Prieš 115 metų, 1911 m., Vidiškiuose surengtas pirmasis viešas lietuviškas vakaras.
Prieš 115 metų, 1911 m. kovo mėn., grafo M. S. Kosakovskio rūpesčiu Lyduokiuose įkurta pradinė mokykla, 1936 m. pastatyta nauja mūrinė mokykla, 1981 m. – priestatas su sporto sale. 2010 m. Lyduokių pagrindinė mokykla uždaryta.

Prieš 110 metų, 1916 m. Ukmergėje, ant Šventosios upės kranto, įrengta garinė elektrinė ir aukštos įtampos linija. Didesnėse miesto gatvėse įvestas elektros apšvietimas ir leista prie elektros prisijungti kai kuriems gyventojams. Apie 1962–1965 m. elektrinė buvo panaikinta.

Prieš 110 metų, 1916 m. nutiestas siaurasis Jonavos–Ukmergės geležinkelis, iki išardymo – 1958 m. naudotas keleiviams ir kroviniams vežti.

Prieš 105 metus, 1921 m., Užpolevičiaus dvaro pastate įkurta Rakaučiznos pradinė mokykla. 1937 m. gruodžio 15 d. mokyklos lankymo apyskaitoje mokykla jau vadinama Dainavos pradine. 1966 m. mokykla iš Trainių kaimo perkelta į statomą Dainavos gyvenvietę. 1968 m. pastačius naują mokyklą, Dainavos pradinė mokykla buvo reorganizuota į Dainavos aštuonmetę mokyklą. 1987–1988 m. – nepilna vidurinė, 1988–1993 m. – devynmetė mokykla, 1993–2000 m. – pagrindinė mokykla. Nuo 2018 iki 2021 m. – Ukmergės Senamiesčio progimnazijos Dainavos pradinio ugdymo skyrius. Nuo 2019 iki 2023 m. mokyklos patalpose veikė Ukmergės Senamiesčio progimnazijos Dainavos ikimokyklinio ugdymo skyrius.
Prieš 90 metų, 1936 m. pastatyta Ukmergės turgaus halė, kur perkeltos miesto turgavietės iš Vienuolyno g., Kęstučio a. bei miesto parko teritorijų.

Prieš 90 metų, 1936 m. Ukmergėje pastatytas gelžbetoninis tiltas per Šventosios upę. Per Antrąjį pasaulinį karą 1944 m. pusė jo buvo sugriauta. Vėl atstatytas 1958 m.

Prieš 80 metų, 1946 m. įkurta Deltuvos kaimo biblioteka.

Prieš 85 metus, 1941 m. rugpjūčio–rugsėjo mėnesiais, Pivonijos šile buvo nužudyta apie 10000 žydų tautybės žmonių. Kraupiems įvykiams atminti žudynių vietoje pastatytas paminklas.
Prieš 80 metų, 1946 m., atgaivinta Jasiuliškių senelių namų veikla. Vėliau pavadintas Jasiuliškių pensionatu. Nuo 2010 m. rugpjūčio mėn. pervadinti į Jasiuliškių socialinės globos namus.

Prieš 80 metų, 1946 m. Krikštėnuose buvo atidarytas klubas-skaitykla, kuris 1952 m. reorganizuojamas į kaimo biblioteką.

Prieš 80 metų, 1946 m., įkurta Veprių kaimo biblioteka.

Prieš 75 metus, 1951 m., įkurta Lyduokių kaimo biblioteka.

Prieš 75 metus, 1951 m., Petrašiūnų kaime įkurta, ir pagal buvusios apylinkės pavadinimą pavadinta Steponavos biblioteka. 1955 m. biblioteka perkelta į Alionių kaimą, 1989 metais – į Pivonijos tarybinio ūkio administracinį pastatą, o 1996 m. – į pradinės mokyklos patalpas. Perkėlus biblioteką į ūkio centrinę gyvenvietę, ji buvo pavadinta III Antakalnio kaimo biblioteka.

Prieš 75 metus, 1951 m., įkurta Šešuolių kaimo biblioteka.

Prieš 70 metų, 1956 m. įsteigta Ukmergės muzikos mokykla. Ji veikė Ukmergės pirmosios vidurinės mokyklos (dabar J. Basanavičiaus gimnazija) patalpose. Nuo 2010 m. mokykla reorganizuota – sujungta su Ukmergės dailės mokykla ir įkurta Ukmergės meno mokykla.

Prieš 70 metų, 1956 m. Ukmergės Vlado Žvirblio vardo pedagoginės mokyklos patalpose buvo įsteigta Ukmergės pagalbinė mokykla-internatas. Nuo 2006 m. sausio 16 d. mokykla vadinosi Ukmergės specialiąja mokykla. 2012 m. rugsėjo 1 d., reorganizavus Ukmergės specialiąją mokyklą ir Ukmergės specialiojo ugdymo centrą „Vyturėlis“, buvo įsteigta Ukmergės „Ryto“ specialioji mokykla, kuri nuo 2023 m. rugsėjo 1 d. vadinasi Ukmergės „Ryto“ ugdymo centru.

Prieš 70 metų, 1956 m., įkurta Ukmergės melioracijos mašinų stotis (MMS). 1993 metais įregistruota AB „Ukmergės melioracija“. 2005-aisiais įmonė perregistruota į UAB „Ukmergės melioracija“. 

Prieš 50 metų, 1976 m. suburtas mišrus choras „Vyturys“. Įkūrėjas ir tuometis vadovas Antanas Pocius.
Prieš 55 metus, 1976 m., Ukmergės miesto rytinėje dalyje baigtas statyti Dukstynos mikrorajonas.
Prieš 40 metų, 1986 m., įkurtas Ukmergės Vlado Šlaito viešosios bibliotekos Jasiuliškio padalinys.
Prieš 35 metus, 1991 m., įkurta Lietuvos pensininkų sąjungos „Bočiai“ Ukmergės rajono bendrija.

Prieš 35 metus, 1991 m., Ukmergės Švč. Trejybės bažnyčia grąžinta tikintiesiems. Pirmuoju bažnyčios klebonu tapo kunigas Vaclovas Ramanauskas.

Prieš 35 metus, 1991 m., susikūrė Ukmergės kultūros centro vaikų ir jaunimo teatro studija „Nykštukas“ (vadovė Tamara Kvieskienė).

Prieš 35 metus, 1991 m., įsteigta Ukmergės dailės mokykla. Nuo 2010 m. rugsėjo 1d. mokykla reorganizuota – sujungta su Ukmergės muzikos mokykla ir įkurta Ukmergės meno mokykla.

Prieš 35 metus, 1991 m., įkurta Ukmergės darbo birža. Nuo 2010 m. spalio 1 d. prijungta prie Vilniaus darbo biržos. Įvykus Lietuvos darbo biržos ir teritorinių darbo biržų reorganizacijai 2018 m. spalio 1 d. šalyje pradėjo veikti Užimtumo tarnyba. Po reorganizacijos Ukmergėje veiklą tęsia Užimtumo tarnyba prie Lietuvos Respublikos Socialinės apsaugos ir darbo ministerijos, Vilniaus klientų aptarnavimo departamento Ukmergės skyrius.

Prieš 35 metus, 1991 m., Ukmergėje įkurta fotostudija „Žvilgsnis“ (įkūrėjas – fotografas ir poetas Albinas Kuliešis).

Prieš 35 metų, 1991 m., išleistas pirmasis Ukmergės kultūros metraščio „Eskizai“ numeris. 

Prieš 30 metų, 1996 m., Krikštėnuose pašventintas Aušros vartų Marijos ir Teresėlės bendruomenės karmeličių vienuolynas.

Prieš 30 metų, 1996 m., Ukmergėje pradėtas leisti informacinis-reklaminis savaitraštis „Ukmergė“.

Prieš 30 metų, 1996 m. Ukmergėje pastatytas tuometinis neįgaliųjų bendrabutis.

Prieš 30 metų, 1996 m. lapkričio 28 d. inauguruotas Ukmergės Rotary klubas. (Neoficialiai savo veiklą klubas pradėjo 1995 m. kovo 16 d.).
Prieš 25 metų, 2001 m., įsteigta Ukmergės ūkininkų kredito unija.

Prieš 20 metų, 2006 m. Ukmergėje atidarytas UAB „Vagos prekyba“ knygynas. 

Prieš 20 metų, 2006 m., Ukmergėje įkurta norvegiško kapitalo įmonė UAB „Brav LT“, gaminanti slidžių vašką ir slidžių lazdas. 
Prieš 20 metų, 2006 m., įkurtas Kauno arkivyskupijos Ukmergės dekanato centras. Šiuo metu centras veikia Šv. apaštalų Petro ir Povilo bažnyčios patalpose.
Prieš 15 metų, 2011 m., Ukmergės rajone įsteigtas Gemeliškio botaninis-zoologinis draustinis. 

Prieš 15 metų, 2011 m., susibūrė Ukmergės kultūros centro moterų choras „Žemyna“ (vadovė Neringa Valinskienė).

Prieš 15 metų, 2011 m. liepos 16 d., Ukmergės rajone Žemaitkiemio seniūnijos Valtūnų kaime atidengtas koplytstulpis, skirtas šiame kaime gimusio kanauninko kunigo Felikso Kapočiaus atminimui.
Prieš 15 metų, 2011 m. Ukmergės rajone Lyduokių seniūnijoje Jogvilų kaime atidengtas paminklas, skirtas Ukmergės krašto laisvės kovotojams ir Lietuvos laisvės kovotojų sąjungos pogrindinio leidinio „Varpas“ leidėjams atminti.

Prieš 15 metų, 2011 m. Ukmergėje Žiedo gatvėje atidaryta UAB „Ritualija“, teikianti laidojimo paslaugas.

Prieš 15 metų, nuo 2011 m., pradėtas rinkti Ukmergės rajono garbės pilietis. Pirmajam Ukmergės rajono garbės piliečio vardas suteiktas Alfonsui Bernotui už nuopelnus Ukmergei, už pagyvenusių žmonių būrimą visuomeninei veiklai, aktyviam gyvenimui.
Prieš 10 metų, 2016 m. įsteigtas Ukmergės rajono savivaldybės apdovanojimas – Mero padėkos ženklas. Apdovanojimas skirtas siekiant pagerbti ir padėkoti savivaldybei nusipelniusiems, savivaldybę garsinantiems asmenims už ypatingus nuopelnus mokslo, švietimo, kultūros, sporto, valstybės tarnybos, sveikatos ir socialinės apsaugos, verslo ir gamybos, tarptautinio bendradarbiavimo ir kitose srityse.
Prieš 5 metus, 2021 m. Ukmergėje pastatytas stiklinis lauko parodų paviljonas.

Prieš 5 metus, 2021 m. Krekšliuose atidaryta Ukmergės vartotojų kooperatyvui priklausanti parduotuvė „Riešutas“.
Prieš 5 metus, 2021 m. Ukmergėje, Linų gatvėje, buvusiame mokyklos bendrabutyje, įrengti savivaldybės butai, skirti eilėje jų laukiančių ukmergiškių šeimoms.
Vlado Šlaito viešosios bibliotekos Kraštotyros ir fondų valdymo skyriaus parengtas minėtinų Ukmergės krašto datų bei rajoną garsinusių ar garsinančių asmenų jubiliejų sąrašas yra nuolat pildomas, todėl būtume dėkingi, jei pastebėję praleistą minėtiną asmenybę ar netikslumus, parašytumėte el. p. bibliografinis@ukmergesvb.lt
